Ɛla ḥsab n usegzawal n Lettré: «Ungal d taḥkayt i d-snulfan, taḥkayt n tesrit, anda amyaru yekkat ad d-yejbed lwelha, s uglam n yiḥulfan d leɛwayed, aya yettili-d seg tigawin-nni akk xedmen» 3(d tasuqilt). Ula d tabadut n usegzawal tettwekkid belli taḥkkayt i d-yettawi umsawal deg wungal-is dayen i d-yessnulfa netta s timad-is, ɣes ulama si tama nniḍen yettagem-d ul n teḥkkayt seg wansayen d umezruy n tmetti netta yessekcam-as iḥulfan ara yeǧǧen imeɣri ad yidir d tigawin d yiwudam n teḥkkayt, ad t-naf yefreḥ yid-sen ma farḥen, yeḥzen ma ḥeznen.